وينبغي له ايضا ان يبكر يوم الجمعة. قال عليه الصلاة والسلام من اتى في الساعة الاولى فكأنما قرب بدنه. والساعة الاولى من بعد طلوع الشمس وهذي ما عاد احد يسويها اليوم للاسف الا في قلة من المساجد نسمع عنها ويمكن في الحرمين يوجد
اذوا في بعض الجوامع المشهورة الان الكبرى يقول انه بعض الاخوان يقولون في جامع الراجحي يوجد ناس ما شاء الله يبكرون جدا يوم الجمعة ما المقصود ان هذا خير عظيم. فينبغي للانسان ان يبكر يوم الجمعة ما استطاع. وينبغي له ان يحرص على النوم مبكرا
وهذا لجميع المسلمين وبخاصة طلاب العلم للاسف احيانا تجد طلاب علم فظلاء فظلاء ودعاة فظلاء وانا اقول انا ارى هذا بعيني انا خطيب لقرابة ثمنطعشر سنة الان وانا اخطب احيانا اجد يدخل في الخطبة الاولى احيانا في الخطبة الثانية ناس
ولو طلاب علم ودعاة توهم يجون يصلون بعد الخطبة وهذا لا يجوز التأخر لا يجوز الا من عذر وسنشير اليه بعد قليل ان شاء الله تعالى في نهاية الكلام اذا ينبغي التبكير اليها ما استطعت. والخير عادة كما في سنن ابن ماجة
عن معاوية رضي الله عنه ان النبي صلى الله عليه وسلم قال الخير عادة والشر لجاجة. وقال ابن مسعود رضي الله عنه كما في الطبراني الكبير تعودوا الخير فان خير عادة فعود نفسك على التبكير. الان بعض الاخوان يجي الساعة احدى عشر ونص ويقول ما شاء الله مبكر. ليش يقول مبكر
ليس لانه مبكر بس لان محد قبله. المسجد ما فيه احد احدى عشر ونص احدى عشر وثلث تجي المسجد ما فيه ادمي احيانا احيانا يدخل الخطيب والمسجد ما فيه الا صفين او ثلاثة صفوف او صف او صف ونص
فينبغي الحقيقة ان يحرص الناس وبخاصة طلاب العلم الدعاة الى الله ينشروا هذه السنة ويذكروا بها ويعملوا بها فبكروا رحمنا الله واياكم ومن الطرق اللي ممكن تعود نفسك فيها على التبكير انك كل فترة تضع لنفسك ترتيب انك
قدم عشر دقايق او ربع ساعة يعني الان انت تحظر احدعش احدعشر وربع خله الاسبوع القادم اعزم انك تحظر احدعش وعود نفسك شهر شهرين حتى خلاص تصير احدعش عادي عندك
حتى لو تأخرت تحس بقلق يعني تحس بالم. بعد شهر شهرين تعودت على احدعش نقصها عشر دقايق. خمس دقايق ربع ساعة خل احدعشر الا ربع مثلا. حتى تتعود على هذا. طبعا هذا نقوله لاصحاب الهمم المتوسطة. اما من كانت همته عالية
خلاص من بكرة الجمعة يوم الجمعة القادم. تعال يا اخوي الساعة ثمان. تعال الساعة تسع. تعال ثمان ونص. كل ما بكرت وهو خير لك. واذا كان المسجد ما يفتح اظن في مساجد في الرياض تفتح. او اتفق مع الامام
او المؤذن يفتحون اهلكم وبكر قل انا والله اجي مبكر واذا وثقوا فيك عطوك وانا اذكر الوالد رحمه الله كان يروح الجمعة الساعة ثمان. الصبح كل جمعة يتسبح ويروح فكان يقعد يدور على المسجد يدور على المسجد الين يفتحون الباب. شافه مرة الامام او المؤذن قال يا ابو ابراهيم وراك
والله يا جماعة تفتحون انتوا الا متأخر. اقعد ادور لين تجون. قال قصوا له مفتاح وعطوه اياه. لانه موثوق من جماعة الاساسيين فصار يجي يفتح المسجد يدخل رحمنا الله واياه. فينبغي الحرص الحقيقة ما استطعت الى ذلك سبيلا